শামায়েল নদবি

মুফতি সামায়েল নদবি (জন্ম: ৭ জুন, ১৯৯৮) হলেন একজন ভারতীয় ইসলামি পণ্ডিত, লেখক, ধর্মীয় বক্তা ও অনলাইন ব্যক্তিত্ব, যিনি সামায়েল আহমদ আব্দুল্লাহ নদবি নামেও পরিচিত। তিনি ১৯৯৮ সালে পশ্চিমবঙ্গের কলকাতা শহরে জন্মগ্রহণ করেন। ২০২৫ সালে নয়াদিল্লিতে কবি ও গীতিকার জাভেদ আখতারের সঙ্গে ঈশ্বরের অস্তিত্ব নিয়ে জাতীয়ভাবে প্রচারিত একটি উন্মুক্ত বিতর্কে অংশগ্রহণের পর তিনি জনসমক্ষে ব্যাপকভাবে পরিচিত হন।

 প্রাথমিক জীবন ও শিক্ষা 
শামাইল নাদভী ১৯৯৮ সালের ৭ জুন ভারতের পশ্চিমবঙ্গের কলকাতা শহরে জন্মগ্রহণ করেন। ২০২৫ সালে অনুষ্ঠিত বিতর্কের পর মিডিয়ায় প্রকাশিত তথ্য অনুযায়ী, তিনি ছোট থেকেই ইসলামী শিক্ষাব্যবস্থায় লেখাপড়া করেছেন। তিনি প্রাথমিক ধর্মীয় শিক্ষা গ্রহণ করার পর ভারতের প্রসিদ্ধ ইসলামি বিদ্যাপীঠ দারুল উলুম নাদওয়াতুল উলমায় ভর্তি হন।

প্রাতিষ্ঠানিক শিক্ষা সম্পন্ন করার পর তিনি উচ্চশিক্ষার জন্য মালয়েশিয়ার ইন্টারন্যাশনাল ইসলামিক ইউনিভার্সিটিতে ভর্তি হন, যেখানে তিনি ইসলামি শিক্ষায় ডক্টরাল গবেষণায় নিযুক্ত আছেন।

 কর্মজীবন 
নদবি ধর্মীয় শিক্ষাদান ও শিক্ষামূলক কার্যক্রমে নিয়োজিত আছেন। ২০২১ সালে তিনি "মারকাযুল-ওহায়ান" প্রতিষ্ঠা করেন, যা একটি অনলাইন প্ল্যাটফর্ম এবং এটি কুরআন শিক্ষা, হাদিস, ও ইসলামি ফিকহ সংক্রান্ত কোর্স প্রদান করে। ২০২৪ সালে তিনি "ওহায়ান ফাউন্ডেশন" প্রতিষ্ঠা করেন, যা কলকাতাভিত্তিক একটি অলাভজনক সংস্থা। এটি শিক্ষাব্যবস্থা ও সামাজিক কল্যাণমূলক কার্যক্রমে মনোনিবেশ করে।

এছাড়া তিনি সামাজিক যোগাযোগমাধ্যমেও সক্রিয় থাকেন, যেখানে তিনি ধর্ম, নাস্তিকতা, নৈতিকতা ও দর্শন সম্পর্কিত আলোচনা প্রচার করেন। 

 তথ্যসূত্র 
বিষয়শ্রেণী:ইসলামি পণ্ডিত
বিষয়শ্রেণী:মুসলিম দার্শনিক
বিষয়শ্রেণী:ভারতীয় ইসলামি পণ্ডিত
বিষয়শ্রেণী:দারুল উলুম নদওয়াতুল উলামার প্রাক্তন শিক্ষার্থী
বিষয়শ্রেণী:১৯৯৮-এ জন্ম